**দেবী খড়কা** হলেন নেপালের দোলখা জেলার একজন কমিউনিস্ট রাজনীতিবিদ। বর্তমানে তিনি নেপালের প্রতিনিধি পরিষদের একজন সদস্য।

জীবনী
-----

দোলাখার দেবী খড়কা নেপালের গৃহযুদ্ধে অংশগ্রহণ করেছিলেন। তিনি মূলত নেপালের ক্ষমতায় অধিষ্ঠিত রাজতন্ত্রিক সরকারের বিরুদ্ধে নেপালের কমিউনিস্ট পার্টি (মাওবাদী) দলে যোগ দিয়েছিলেন। দরিদ্রদের উপর অত্যাচার, তার বাবার সম্পত্তি জবরদখল এবং নিরাপত্তা বাহিনীর হাতে তার ভাই রিট ভাডকুর খড়কাকে হত্যার কথা উল্লেখ করে নিরঙ্কুশভাবে রাজতন্ত্রকে উচ্ছেদ করার জন্য তিনি ১৯৯০ সালের গণ আন্দোলনের বিক্ষোভে অংশ নেন। পরে তিনি ১৯৯৬ সালে গণপ্রজাতন্ত্র প্রবর্তনের জন্য গৃহযুদ্ধ শুরু হওয়ার সাথে সাথে মাওবাদীদের সাথে যোগ দেন। 

গৃহযুদ্ধের সময় খড়কা মাওবাদী অনুমোদিত অল নেপাল উইমেন্স অ্যাসোসিয়েশনের (বিপ্লবী) প্রতিষ্ঠাতা সভাপতি হিসেবে দায়িত্ব পালন করেন। ১৯৯৭ সালে তাকে গ্রেপ্তার করার পর তিনি এক মাস নিখোঁজ ছিলেন। গ্রেফতারকৃত অবস্থায় পুলিশ হেফাজতে তাকে চার মাস ধরে বারবার ধর্ষণ করা হয়। ১৯৯৯ সালে তিনি দোলাখা, সিন্ধুপালচোক, ওখলঢুঙ্গা এবং সোলুখুম্বুতে সামরিক কমান্ডার হিসেবে দায়িত্ব পালন করেন, অবশেষে ২০০২ সালে দোলাখার জেলা সম্পাদক হন।

২০০৮ সালে গৃহযুদ্ধ শেষ হওয়ার পর নেপালের গণপরিষদ প্রতিষ্ঠার পর থেকে খড়কা দোলাখার মাওবাদী সংসদ সদস্য হিসেবে দায়িত্ব পালন করেছেন।[] ২০১১ থেকে ২০১৩ সাল পর্যন্ত তিনি ভৌত পরিকল্পনা ও কর্ম মন্ত্রণালয়ের প্রতিমন্ত্রী হিসেবে দায়িত্ব পালন করেন।

খড়কা বেশ কয়েকটি বিতর্কে জড়িত। ২০০২ সালে ইউনাইটেড মার্কসবাদী-লেনিনবাদী দলের সহকর্মী দোলাখার এমপি শান্তি পাখরিন দেবী খড়কা জেলা সম্পাদক থাকাকালীন মাওবাদী ক্যাডারদের হাতে তার স্বামী বুদ্ধি মান পাখরিনকে হত্যার বিষয়ে কথা বলেছেন। ২০১১ সালে, তিনি এবং তার স্বামী এবং তার সহযোগী মাওবাদী রাজনীতিবিদ রাজ কুমার শ্রেষ্ঠার বিরুদ্ধে নেপালের মধ্য দিয়ে তিব্বতে লাল চন্দন কাঠ চোরাচালানের তদারকির অভিযোগ আনা হয়। ২০১৭ সালে, স্থানীয় নির্বাচনের কয়েক দিন আগে রাজনৈতিক সহিংসতার ফলে সিপিএন-ইউএমএল প্রার্থী গোর তামাঙ্গের ছেলে কুল বাহাদুর তামাংকে মাওবাদী-কেন্দ্র ক্যাডাররা হত্যা করে। খড়কা দাবি করেছিলেন যে মাওবাদীরা আত্মরক্ষার জন্য এই কাজ করছে। খড়কার নাম উল্লেখ করে পুলিশের কাছে তামাং দায়ের করা অভিযোগের পর সন্দেহভাজন ক্যাডারদের গ্রেপ্তার করা হয় এবং অনুসন্ধান-অভিযান শুরু করা হয়।

২০১৭ সালের শেষ থেকে, খড়কা দোলাখার তৃণমূল পর্যায়ে দলের সম্পর্ক জোরদার করার জন্য *জনপরিষদ* ছায়া সরকার প্রতিষ্ঠার জন্য মাওবাদী প্রচেষ্টার নেতৃত্ব দিচ্ছেন।

তথ্যসূত্র
---------

1. ↑  "EC officially announces hung Parliament"। *The Himalayan Times* (ইংরেজি ভাষায়)। ৯ ফেব্রুয়ারি ২০১৮। সংগ্রহের তারিখ ৭ অক্টোবর ২০১৮।
2. ↑  "War movie leaves Maoist MPs sobbing – The Himalayan Times"। *The Himalayan Times* (ইংরেজি ভাষায়)। ২৬ নভেম্বর ২০০৭। সংগ্রহের তারিখ ৭ অক্টোবর ২০১৮।
3. 1 2 3  "A tale of two MPs – Nepali Times"। *archive.nepalitimes.com*। সংগ্রহের তারিখ ৭ অক্টোবর ২০১৮।
4. ↑  "Nepali Times | The Brief » Blog Archive  » New Maoist team"। *archive.nepalitimes.com* (ইংরেজি ভাষায়)। সংগ্রহের তারিখ ৭ অক্টোবর ২০১৮।
5. ↑  "Lawmakers 'aiding' timber smugglers" (ইংরেজি ভাষায়)। ১৭ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৮।
6. ↑  "Son of UML candidate killed in clash with Maoists"। *My Republica* (ইংরেজি ভাষায়)। সংগ্রহের তারিখ ৭ অক্টোবর ২০১৮।
7. ↑  "Complaint filed against 39 Maoist leaders, cadres after UML man's death in Dolakha – OnlineKhabar"। *english.onlinekhabar.com* (ইংরেজি ভাষায়)। সংগ্রহের তারিখ ৭ অক্টোবর ২০১৮।
8. ↑  "Maoist Centre Dolakha forms people's council"। *The Himalayan Times* (ইংরেজি ভাষায়)। ৩ সেপ্টেম্বর ২০১৭। সংগ্রহের তারিখ ৭ অক্টোবর ২০১৮।

প্রবেশদ্বার: নেপাল জীবনী রাজনীতি